Aisha Retno

Sharifah Aisha Retno binti Sayed Sipulijam (ada kena 1 Ogos 2000) nya siku penanyi enggau penulis lagu Malaysia. Ba taun 2020, Retno bisi enggau pekit belagu Vokal Mania.  Iya nyadi tebilang dalam industri muzik Malaysia pengudah ngeluarka single jaku Inggeris iya, "W.H.U.T", kena ujung taun 2021/pun taun 2022. Ba taun 2022, iya nyadi pemekit ba musim ke-4 Big Stage, lalu bulih penuduk lumur tiga kesemua.  

 Pengidup diri enggau pelajar 
Aisha Retno ada ari bansa pegulai, apai iya bebansa Melayu enggau Arab lalu indai iya bebansa Jawa. Indai iya nya penanyi kroncong Indonesia, Jean Retno Aryani, ke kala regas dalam taun 1980-an.  Apai iya, Sayed Sipulijam Sayed Alwee, nya siku orang dagang ari Kelantan. Iya bisi menyadi lelaki ke biak agi, Sayed Abu Hanifa Radityo.

Iya nyadi champion Suara Emas, ngarika Kuala Lumpur ba renggat nasional, maya ba Pom 4.

Iya ngembuan degree sarjana muda dalam bidang ekonomi ari Universiti Malaya. 

 Pengawa 
Iya ngeluarka single keterubah iya "Mengikat Jiwa" sepengudah nyain kontrak enggau Sony Music Malaysia, dalam taun 2018. Single nya dipansutka penengkebang lagu Indonesia, Aldi Nadi Permana lalu dirikod di menua Indonesia. 

Kena bulan Ogos 2020, Retno ngeluarka single "Terima Kasih", duet enggau Yuka Kharisma. Iya ngambi bagi dalam kimpin Bring The Beat Sony Music Malaysia begulai enggau artis bukai nyengkaum Sandra Dianne, Benzooloo enggau B-Heart. Kimpin nya betuju meransang artis ngasilka mayuh agi lagu.

Retno keterubah iya niki ngagai penuduk ti tebilang ba randau bakat belagu TV3, Vokal Mania. Iya menang ba pekit nya lalu dipilih nyadi Juara Rookie.   Kena bulan Januari 2021, Retno ngeluarka single iya "Cinta Denganmu". 

Kena 9 Disember 2021, Aisha ngemansutka lagu dalam jaku Inggeris, "W.H.U.T" ("Wanna Hold U Tight"). Single tu mujur ba Spotify bulih nyentuk 7 juta stream ba platform nya dalam timpuh dua bulan udah dikeluarka.  Single tu debut ba lumur 3 ba carta single domestik/Melayu RIM.

Iya dipilih nyadi siku ari 11 iku pemekit ba musim keempat Big Stage, iya bulih penuduk lumur tiga. Retno ngaga pengawa belakun keterubah iya ba telefilem Malaysia 2022, Cangkul, nyadi watak Zura. Kena 29 Julai 2022, Retno ngeluarka single iya "Sutera".

Kena 16 November 2024, nya udah ditetapka ungkup konsert solo keterubah iya di Zepp Kuala Lumpur. Taja pia, konsert nya dikinsil ketegal tikit dijual kurang.

 Kereban sanding 

Kategori:Pengada 2000